《西江月 其八 席间次潘文叔韵》
宋代·郭应祥

妙句春云多态，丰姿秋水为神。慕潘应有捧心颦。

谁是相看楚润。

试问甜言软语，何如大醉高吟。杯行若怕十分深。

人道对花不饮。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。